fi fi tr tr fi en fi fi fi en fi fi fi fi fi fi fi fi fi fi fi fi en fi fi fi ca es es en en fi fi fi fi fi fi fi fi fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi en fi fi fi fi fi fi id fi fi nl fi it fi fi fi fi az fi fi fi en fi en en fi fi fi en fi fi fi fi fi fi fi en fi fi en fi en fi fi et fi fi
Unstable Unicorns -korttipeli: söpöjen yksisarvisten keräilyä ja tuhoamista – Koko perhe pelaa
Mitä pelaisin? – Peliarviot ryhmiteltynä
Yksisarviset, nuo suloiset otukset, ovat meillä olleet lapsille mieluisia ja siksi Unstable Unicorns -korttipeliä piti ehdottomasti päästä kokeilemaan. Koska ajattelin peliä nimenomaan 11-vuotiaalle, pikkuisen arvelutti, kun netin kuvassa pelipaketin kyljessä luki +14, enkä muutenkaan ajatellut tätä lukemieni arvioiden pohjalta ihan kilttinä perhepelinä. Pohjoismaiseen pakettiin oli kuitenkin painettu ikäsuositukseksi 8+, joten huoli pois. Ja kyllä tämä mieluinen olikin, se nousi 11-vuotiaan talven 2021 suosikkipelien listan kärkeen.
Peruspeli on saatu arvostelukappaleena Asmode Nordicsilta (kiitos).
Peli on pakattu söpöön kuoreen. Sateenkaaren värejä ja suloisia kortteja: vauvayksisarvisia, merenneitoyksisarvisia… Osa taas on tosi hauskoja toimintoja myöten: esimerkiksi Pandanium-kortilla muutat kaikki yksisarvisesi pandoiksi noin vain. Humpis. Söpön ja höpsön kuoren alta paljastuu pitkälti korttituuriin perustuva partypeli, jossa ytimenä on pitkälti toisen puukottaminen (kuinka söpöä).
Käytännössä peli etenee siten, että vuorolla nostetaan yksi kortti ja tehdään yksi toiminto (käytännössä joko nostetaan toinen kortti tai pelataan yksi kortti ja tehdään siitä aiheutuvat toimet). Pelattu kortti voi olla yksisarvinen omaan talliin eli eteen, tallia parantava tai huonontava kortti tai kertakäyttöinen taikakortti. Lisäksi milloin vaan voi pelata pikakortteja, joita peruspelistä löytyy vain yhdenlaisia: estokortteja, joilla kumotaan pelatun kortin vaikutus.
Peli päättyy, kun joku pelaajistaan saanut seitsemän yksisarviskorttia talliinsa. Tämäpä ei olekaan ihan helppoa, sillä muut pelaajat yrittävät parhaansa mukaan estää tämän. Toinen päättymisehto on pakan loppuminen. Onnistuimme alkuun hyppäämään säännöistä tämän kohdan yli ja ensimmäiset pelit olivatkin aika pitkiä, kun sekoitimme poistopakan aina vain uudelleen ja uudelleen…
Huumoria ja korttituuria, mutta myös kepeitä strategisia valintoja
Pelissä ollaan hyvin pitkälti korttituurin armoilla. Suuria strategioita ei voi luoda, vaikka toki omaan peliin voi hyvin valinnoillaan vaikuttaa. Ihan älyttömän simppelistä pelistä ei kuitenkaan ole kyse, eli vaikka pelivuoro etenee pelaa kortti – nosta kortti -tyylillä, on erilaisia kortteja paljon ja yksisarvisten toimintoja ketjuttamalla voi saada aikaan melkoisia comboja. Himppunen tuuria, ja saat käteesi hyvin yhteen sopivat kortit.
”11-vuotias”: Pelin paras kortti”
Alkuperäinen korkea ikäsuositus voisi juontaa juurensa yhdysvaltalaisjuurten lisäksi vaikka siihen, että peli on perusluonteeltaan melko ilkeä. Ytimenä on, oman yksisarvislauman kokoamisen lisäksi, estää toisen pelaajan yksisarvislauman valmistuminen. Käytännössä tämä tapahtuu tuhoamalla toisen yksisarvisia tai muuten haittaamalla toisen peliä. Toisaalta siihenkään ei voi keskittyä liiaksi, koska pääosin vuorolla pelataan vain yksi kortti, joten oma peli ei etene lainkaan, jos vain puukottaa toista. Meillä tämä ei vielä 8-vuotiaana (joka siis on meillä ikäsuositus) kuitenkaan olisi ollut kiva peli: toisten jatkuva puukottaminen pelissä olisi saanut tuolloin aikaan vain itkua ja hammasten kiristystä. Nyt homma toimii tämänkin suhteen kohtalaisesti.
Yksi haaste pelissä lasten kanssa pelatessa on kieli. Olin hieman yllättynyt, että pelin kannessa on suomen lippu, mutta sisältä löytyykin suomenkielisenä ainoastaan säännöt. Itse kortit ovat englanninkielisiä, ja tekstiä on paljon. Kun ensin olimme pelanneet joukkueessa, ja harjoitelleet korttien ymmärtämistä, 11-vuotias pystyy hyvin pelaamaan jo itsekin. Toki välillä pitää kysyä, mitä joku kortti tarkoittaa. Näin paljon tekstiä sisältävässä pelissä käännösvalinta (tai kääntämättäjättämisvalinta) tuntuu kuitenkin erikoiselta.
Unstable Unicorns vs. Exploding kittens
Peliä tulee väistämättä verrattua Exploding Kittens peliin, joka on vähän samantyyppinen pelaa kortti – nosta kortti-peli, humoristisesta kuvituksesta lähtien. Exploring Kittens kuitenkin on nopeasti ohi muutamassa minuutissa, kun Unstable Unicorns voi kestää pitkäänkin pelaajista ja tuurista riippuen.
Itse pidän enemmän Exploding Kittensin nopeudesta tämän tyyppisessä kepeässä tuuripelissä, mutta 11-vuotiaamme ihastui Unstable Unicornsiin. Unstable Unicornsissa kuitenkin itseänikin viehättää erilaiset kortticombot, joilla pelistä saa strategisessa mielessäkin huomattavan paljon enemmän irti kuin Exploding Kittensistä. Molemmille löytyy oma lokeronsa, jos etsii huumorikorttipeliä.
Talvilomaviikon aluksi ostettiin peliin lisäri, joka tuo peliin uusia kortteja, mm. erilaisia pikakortteja.
Näytä kaikki Mirva Jääskeläinen kirjoitukset
eläimet, huumori, korttipeli, partypeli, tuuri, yksisarviset
Minun ensimmäinen pelini: Työmaa
2 thoughts on “Unstable Unicorns -korttipeli: söpöjen yksisarvisten keräilyä ja tuhoamista”
20 helmikuun, 2022 6:03 am
Ainakin Yhdysvalloissa säästää tuntuvasti rahaa, kun laittaa boksin kylkeen ikärajaksi yli 13 vuotta, koska lapsille suunnatuille tuotteille pitää tehdä kaikenlaista turvallisuusjuttua (lyijypitoisuustestausta yms.), jota isommille suunnatuille tuotteille ei tarvitse tehdä. Siksi näitä turhan korkeita ikärajoja näkee aika usein.
Kummastelin kyllä tuota suomentamattomuutta, ainakin sietäisi olla boksissa sitten selvästi, että suomennos ei ole täydellinen.
20 helmikuun, 2022 6:25 am
Kyllä, varsinkin kun teksti on hyvin olennaisessa osassa eikä mitään kuvavihjeitä ole auttamassa pelaajaa. Vain sanasto olennaisista termeistä on tarjolla.
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Arviossa 7 Wonders Architects -lautapeli
Minun ensimmäinen pelini: Työmaa
Unstable Unicorns -korttipeli: söpöjen yksisarvisten keräilyä ja tuhoamista
Pelaajien Valita -raadin kesken pidettiin pelipäivä, tällä kertaa meillä kotona. Taas oli komeat pinot pelejä testattavana, suomeksi tai suomalaisten julkaisijoiden julkaisemia. Oma päivän saldo oli 6 eri peliä, joista viisi uutta. Iso osa pinojen peleistä oli onneksi ennalta tuttuja.
Vihdoin Dice Theme Park tuli! Tai paketti tuli jo joku aika sitten, mutta oltiin lomareissussa ja pääsin vasta noutamaan. Pitää vielä kerrata säännöt, niin päästää pelaamaan. Oltiin mukana tätä pelitestaamassa ja onhan se hauskaa nähdä oma nimi sääntökirjassa 😊
Cóatl yllätti. Peli on omalla mittapuulla suorastaan luotaantyöntävän muovinen, joten en ole kiirehtinyt sen kokeilua, vaikka tiesinkin sen saaneen hyvän vastaanoton eri tahoilla. Ensipelistä jäi kuitenkin tosi positiiviset fiilikset eivätkä Cóatl-veistoksetkaan lopulta näyttäneet pöydällä niin kamalilta, vaan oikeastaan ihan näteiltä. Vähän moninpelipasianssi tämä on, mutta vuorovaikutuksen puute ei yleensäkään minua häiritse. Mukava aivopähkinä.
Tämän viikon odotetuin pelikokeilu oli Azul: Queens Garden. Oma lempparini on kokeilun jälkeenkin kolmonen, eli Summer Pavilion. Azuleista tämä vertautui kuitenkin juuri siihen ja voi olla, että pari pelikertaa lisää muuttaa tilannetta.
Pelattiin eilen Everdelliä ensimmäistä kertaa 12-vuotiaamme kanssa. Olemme tämän pelin kanssa vähän odotelleet, kun korteissa on paljon englantia. Hyvin se kuitenkin jo sujui, pääosin tekstit ovat simppeleitä. On kiva, kun kotona kasvaa peliseuraa 😊
3D abstrakti peli avaruus eläimet historia huumori korttipeli laattojen asettelu lastenpeli neppailu nopanheitto nopeus näppäryys Oppiminen partypeli Pelaajien valinta perhepeli Puzzle päättely Settien keräily Spiel des Jahres tuuri vuoden peli Vuoden peli finalisti yhteistyöpeli
Create your website with WordPress.com
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.
View post in Reader
%d bloggaajaa tykkää tästä: